टॉप महिला क्रिकेटरों को सालाना 50 लाख रुपए; रोड्रिग्ज और रिचा घोष प्रमोट
BCCI Annual Players Contract List Details Update; भारतीय क्रिकेट कंट्रोल बोर्ड (BCCI) ने गुरुवार को 2022-23 सत्र के लिए टीम इंडिया (सीनियर महिला) की 17 महिला खिलाड़ियों को सालाना सेंट्रल कॉन्ट्रैक्ट दिए जाने की घोषणा की है।
भारतीय क्रिकेट कंट्रोल बोर्ड (BCCI) ने गुरुवार को 2022-23 सीजन के लिए टीम इंडिया की 17 महिला खिलाड़ियों को सालाना सेंट्रल कॉन्ट्रैक्ट दिए जाने की घोषणा की है। जेमिमा रोड्रिग्ज और रिचा घोष ग्रेड B में प्रमोट की गई हैं। पूजा वस्त्राकर B से C में पहुंच गई हैं।
ग्रेड-ए में 3 खिलाड़ी, इन्हें मिलेंगे 50-50 लाख रुपए
BCCI ने 17 में से 3 खिलाड़ियों हरमनप्रीत कौर, स्मृति मंधाना और दीप्ती शर्मा को ग्रेड ए में रखा है। इन तीनों को 50-50 लाख रुपए मिलेंगे। रेणुका सिंह और शेफाली वर्मा सहित पांच खिलाड़ियों को ग्रेड बी में रखा गया है।
मेघना सिंह और स्नेह राणा सहित 9 खिलाड़ी ग्रेड सी में हैं। ग्रेड बी में मौजूद खिलाड़ियों को 30-30 लाख रुपए और ग्रेड सी में मौजूद खिलाड़ियों 10-10 लाख रुपए मिलेंगे। पिछले साल भी तीनों ग्रेड के लिए यही रकम दी गई थी।
बोर्ड की सूची में 26 पुरुष खिलाड़ी
वहीं पिछले महीने BCCI ने 2022-23 के सीजन के लिए पुरुष खिलाड़ियों का भी सेंट्रल कॉन्ट्रैक्ट का ऐलान किया था। इस सूची में 26 खिलाड़ियों को शामिल किया गया था। ग्रेड A+ में इस बार चार खिलाड़ी हैं, जबकि हर बार तीन खिलाड़ियों को ही इस ग्रेड में जगह मिलती है। ग्रेड A में पांच, B में छह, C में 11 खिलाड़ी शामिल किए गए थे।
महिलाओं को 2015 में मिला था करार
साल 2015 में महिला क्रिकेटर्स को पहली बार कॉन्ट्रैक्ट मिला। तब ग्रेड ए में 15 लाख और बी में 10 लाख मिलते थे। तब पुरुष क्रिकेटर्स को ए ग्रेड में एक करोड़, बी में 50 लाख व सी में 30 लाख मिलते थे। 2018 में महिला वर्ग में ग्रेड सी शामिल हुआ। महिला क्रिकेटर्स को ग्रेड ए में 50 लाख, बी में 30, सी में 10 लाख राशि मिलती है। वहीं पुरुषों को ए+ में 7 करोड़, ए में 5 करोड़, बी में 3 करोड़, सी में एक करोड़ मिलते हैं।
